Ratleikur grunnskólans fór fram þriðjudaginn 8. maí sl . Þemað að þessu sinni var Afríka og hét hvert lið eftir einhverju ríki í þeirri heimsálfu . Búið var að koma fyrir stöðvum um allan bæ , sem keppendur þurftu að finna og leysa þraut á hverri þeirra . Óhætt er að segja að krakkarnir hafi fengið öll sýnishorn af veðri þennan dag , alveg frá sólskini og blíðu yfir í svartaél og var það síðarnefnda kannski ekki alveg í anda Afríku . Síðasta þrautin var á sparkvellinum þar sem nemendur áttu að semja og flytja lag við mismunandi þemu , t.d. ósk um rigningu , ósk um góða veiði , ósk um frjósemi o.s.frv . Að lokum stóð liðið Sierra Leone uppi sem sigurvegari og fékk í verðlaun ísveislu í versluninni Við Voginn . Myndir frá keppninni má sjá með því að smella hér .